Lav et referat af nedenstående tekst:

Tekst:
Klokken 7 var der mørkt, deprimerende og bidende koldt udenfor i Aalborg Vestby. Men indenfor på Café Ulla Terkelsen var der varmt og overskudsagtigt. Et halvt hundrede nordjyder havde nemlig sat hinanden stævne til ”Morgenfest”. - Det er en fantastisk måde at starte dagen på. Vi danser og hygger os i en time eller to, og så slutter vi af med afslappende yoga, forklarer arrangøren Christian Gade Bjerrum, der til dagligt er skuespiller på Aalborg Teater og i dagens anledning i farvestrålende kjole og med glimmer i ansigtet. Mens musikken pumper ud af højttalerne danser deltagerne rundt mellem hinanden. Unge og gamle, danskere og udlændinge og alt ind imellem. Nogle kender hinanden, og andre mødes for første gang. - Vi er nogle piger, som har besluttet os for at mødes herinde. Jeg har været til et tidligere arrangement, og de andre er her for første gang. Men helt sikkert ikke sidste, forklarer Tina Aagaard i en kort pause mellem DJ TWAs perlerække af klassikere. - Jeg tror aldrig, jeg har danset så tidligt på morgenen før, griner Christian Høj, der har taget kæresten og alle ungerne med til morgenfesten, og fortsætter: - Bagefter står resten af dagen jo så på skole og forretningsmøder og den slags. Men i dag med lidt mere energi.

Referat:
Danseglade nordjyder fik det rigtige ben ud af sengen med morgenfest og disco.